***YouTube Rewind*** ir *YouTube* ikgadēji sagatavoti gada populārāko video atskati, kuros piedalās dažādas *YouTube* slavenības un zināmi cilvēki citās nozarēs.

Video
-----

Pirmais no šādiem video bija 2010. gada 12. decembrī *YouTube Trends* kanālā augšuplādētais *YouTube Rewind 2010: Year in Review*, kas nākamajā dienā ievienots arī kanālā *Youtube Spotlight*. Par 2010. gada populārāko video tika atzīts Entoīna Dedsona un grupas *The Gregory Brothers* izveidotais dziesmas *Bed Intruder Song* video klips.

2011. gadā video vadītāja bija Rebeka Bleka, kuras mūzikas video dziesmai *Friday* tika atzīts par gada video.

2012. gadā par pamatu *YouTube Rewind* video tika ņemti korejiešu mūziķa PSY dziesmas *Gangnam Style* un Kerlijas Rejas Džepsenas *Call Me Maybe* video. Atšķirībā no pagājušajiem gadiem, šī video veidošanā piedalījās arī citas slavenības, piemēram, pats PSY, un tajā bija arī vairākas atsauces uz 2012. gada ASV prezidenta vēlēšanām, Fēliksa Baumgartnera lēciena no 39 km augstuma un kosmosa organizāciju NASA.

2013. gadā video pamatā bija komiķu dueta *Ylvis* video klips *The Fox (What Does the Fox Say?)*, bet video arī tika iekļautas atsauces uz Robina Fika dziesmu *Blurred Lines*, Mailijas Sairusas *We Can't Stop*, PSY *Gentleman*, "Pārkāpt robežu" seriāla pēdējo sēriju, *Macklemore* & *Ryan Lewis* albumu *The Heist*, kā arī mēmu *Harlem Shake*. Video tika veidots sadarbībā ar māksliniecisko studiju *Portal A*.

2014. gada 9. decembrī *YouTube Spotlight* izlaida video *Turn down for 2014*, kurā bija iekļautas vairākas tajā gadā populāras dziesmas, kā, piemēram, *Turn Down for What*, *Bang Bang*, *Happy*, *Anaconda*, *Dark Horse* un *Let It Go*. Šajā gadā arī piedalījās vairākas *YouTube* un citu nozaru slavenības — Džimijs Kimels, Džons Olivers, Končita Vursta, *PewDiePie*, *iJustine* un citi. Kopumā video piedalījās 120 *YouTube* video veidotāji. Kopā ar "Turn Down for 2014" video, *YouTube* kanālā *YouTube Rewind Channel* ar nosaukumu *Top Trending Videos of 2014* un *Top Trending Music Videos Of 2014* publicēja divus atskaņošanas sarakstus ar gada populārākajiem video. Šo sarakstu saturs atšķīrās atkarībā no katras valsts.

2015. gada 9. decembrī tika publicēts video *YouTube Rewind: Now Watch Me 2015*, kura nosaukumā ir ietverta atsauce uz tajā gadā populāro singlu *Watch Me*. Šajā gada atskatā bija ne tikai apkopoti 2015. gadā skatītākie video, bet arī iekļauti populāri iepriekšējo gadu temati, jo *YouTube* atzīmēja savu 10 gadu dzimšanas dienu. Video skaņu celiņā tika ietverta *Major Lazer* un *DJ Snake* dziesma *Lean On*, *The Weeknd* singls *Can't Feel My Face* un Džastina Bībera *What Do You Mean?*. Arī zviedru mūziķis *Avicii* izveidoja jaunu remiksu tieši šim video.

### Statistika

| Video | Augšupielādes 
datums | Skatījumi
(2016. gada 24. jūlijā) |
| --- | --- | --- |
| *YouTube Rewind 2010: Year in Review*
*YouTube Rewind 2010: Year in Review* | 2010. gada 12. decembrī
2010. gada 13. decembrī | 1 687 398 
3 261 257 |
| *YouTube Rewind 2011* | 2011. gada 20. decembrī | 8 560 315 |
| *Rewind YouTube Style 2012* | 2012. gada 17. decembrī | 180 051 142 |
| *YouTube Rewind: What Does 2013 Say?* | 2013. gada 11. decembrī | 118 131 411 |
| *YouTube Rewind: Turn Down for 2014* | 2014. gada 9. decembrī | 110 137 485 |
| *YouTube Rewind: Now Watch Me 2015* | 2015. gada 9. decembrī | 101 055 840 |

Atsauces
--------

1. ↑  «2012 Year in Review: Rewind YouTube Style». *Yahoo!*. 2012. gada 19. decembris. Skatīts: 2014. gada 7. aprīlis.
2. ↑  Mike Roe. «'Rewind YouTube Style 2012' mashes up 'Gangnam Style,' 'Call Me Maybe' and YouTube culture». *Southern California Public Radio*, 2012. gada 18. decembris. Skatīts: 2014. gada 7. aprīlis.
3. ↑  Sam Gutelle. «With Over 50 Cameos, YouTube Rewind 2013 Is Even Bigger Than 2012». *Tubefilter*, 2013. gada 11. decembris. Skatīts: 2014. gada 7. aprīlis.
4. ↑  Brian Anthony Hernandez. «25 Easter Eggs in the Viral 'YouTube Rewind: What Does 2013 Say' Video». *Mashable*, 2013. gada 28. decembris. Skatīts: 2014. gada 7. aprīlis.
5. ↑  Bree Brouwer. «YouTube's Epic 2014 Rewind Video Features Over 120 Creators, Here's the List». Tubefilter, 2014. gada 9. decembris. Skatīts: 2014. gada 16. decembris.
6. ↑  Karissa Giuliano. «YouTube turns 10 today. This was its first ever video». CNBC LLC, Division of NBCUniversal. CNBC, 2015. gada 14. februāris. Skatīts: 2016. gada 1. marts.
7. ↑  «#YouTubeRewind: Now Watch Me 2015». *Portal A News*. Portal A Interactive. 2015. gada 9. decembris. Arhivēts no oriģināla, laiks: 2019. gada 30. martā. Skatīts: 2016. gada 1. marts.
8. ↑  YouTube Rewind 2010: Year in Review — *YouTube Trends*
9. ↑  YouTube Rewind 2010: Year in Review — *YouTube Spotlight*
10. ↑  YouTube Rewind 2011 — *YouTube Spotlight*
11. ↑  Rewind YouTube Style 2012 — *YouTube Spotlight*
12. ↑  YouTube Rewind: What Does 2013 Say?
13. ↑  #YouTubeRewind | Turn Down for 2014 — *YouTube Spotlight*
14. ↑  YouTube Rewind: Now Watch Me 2015 | #YouTubeRewind — *YouTube* *Spotlight*

Ārējās saites
-------------

*YouTube Rewind* video:

* YouTube Rewind 2010: Year in Review
* YouTube Rewind 2011
* Rewind YouTube Style 2012
* YouTube Rewind: What Does 2013 Say?
* #YouTubeRewind | Turn Down for 2014
* YouTube Rewind: Now Watch Me 2015 | #YouTubeRewind